Document ID: /roh_data/filtered/fineweb-2-filterrobots_roh.jsonl.gz/58006

Lawrow ha bandunà contractivas d’atom cun l’Iran
- Mesemna, 1.4.2015, 10:52
Il minister da l’exteriur russ Sergej Lawrow ha bandunà las contractivas d’atom cun l’Iran a Losanna. Quai ha confermà ina pledadra dal ministeri russ.
Sergej Lawrow, il minister da l‘exteriur russ, aveva ier gia ditg ch’els sajan unids en tut ils puncts impurtants. L’Iran ed ils Stadis Unids da l’America avevan dementì quai.
La cumissiun chinaisa aveva appellà oz la damaun da chattar uss cumpromiss. Ils tschintg pajas da veto da las Naziuns Unidas e la Germania, vulevan en sasez ier terminar las contractivas d’atom, oz han els tuttina cuntinuà cun las contractivas.
RR novitads 11:00